LÄHI-ITÄ AIKAJANALLA Amir Tsarfati & Jonathan Hessen
Shalom ja tervetuloa Lähi-itä aikajanalla -ohjelman pariin!
Seurassani on Galileasta ystäväni ja veljeni Kristuksessa Amir Tsarfati.
Mitä kuuluu? - Hyvää.
Mahtavaa. Aloitetaanko saman tien rukouksella?
Jatketaan sitten sillä, -
mitä Herra on laskenut jaettavaksi tämän päivän ohjelmassa.
Isä, kiitos, että olet alfa ja omega, alef ja tav, alku ja loppu.
Olet luonut tämän maailman ja meidät kaikki itseäsi varten.
On etuoikeus tuntea Sinut henkilökohtaisesti ja kutsua Isäksi.
Suo tämän päivän ohjelman antaa rohkaisua ja toivoa ihmisille, -
joita maailman tapahtumat ja ympäröivä pahuus masentavat.
Isä, suo meidän pitää katseemme Sanassasi.
Sanasi on totuus. Pyhitä meidät totuudellasi.
Pyydämme sitä Jeshuan nimessä, aamen. - Aamen ja aamen.
Aloitetaan raamatuntekstillä.
Se on tällä kerralla Psalmi 1, yksi lempipsalmeistani.
Aloitan heprealla. Lue sinä sitten englanniksi.
Se menee näin: -
"Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat, -
vaan rakastaa Herran lakia -
ja tutkistelee hänen lakiansa päivät ja yöt!
Hän on niinkuin istutettu puu vesiojain tykönä, -
joka antaa hedelmänsä ajallaan ja jonka lehti ei lakastu; -
ja kaikki, mitä hän tekee, menestyy.
Niin eivät jumalattomat! Vaan he ovat kuin akanat, joita tuuli ajaa.
Sentähden eivät jumalattomat kestä tuomiolla -
eivätkä syntiset vanhurskasten seurakunnassa.
Sillä Herra tuntee vanhurskasten tien, mutta jumalattomain tie hukkuu."
Luen englanniksi.
"Autuas se mies, joka ei vaella jumalattomain neuvossa -
eikä astu syntisten teitä -
eikä istu, kussa pilkkaajat istuvat, -
vaan rakastaa Herran lakia -
ja tutkistelee hänen lakiansa päivät ja yöt!
Hän on niinkuin istutettu puu vesiojain tykönä, -
joka antaa hedelmänsä ajallaan ja jonka lehti ei lakastu; -
ja kaikki, mitä hän tekee, menestyy.
Niin eivät jumalattomat!
Vaan he ovat kuin akanat, joita tuuli ajaa.
Sentähden eivät jumalattomat kestä tuomiolla -
eivätkä syntiset vanhurskasten seurakunnassa.
Sillä Herra tuntee vanhurskasten tien, -
mutta jumalattomain tie hukkuu."
Aamen ja aamen. Olen kokenut aina erityiseksi -
Psalmin näkökulman siitä, että ihminen on istutettu -
vesiojain äärelle.
Hepreassa se jatkuu siten, -
että hän antaa hedelmänsä ajallaan.
Siinä on ajoitus. Eivätkä edes hänen lehtensäkään lakastu.
Se viittaa Jumalan Sanan seuraamisen kauneuteen, -
elämiseen Sanassa päivin ja öin -
ja sen näkemiseen, että Herraa pelkäävä vanhurskas -
ajallaan antaa Hengen hedelmän.
Se tuo mieleeni kaksi raamatunpaikkaa.
Ensimmäinen on Jer. 17:7: -
"Siunattu on se mies, joka turvaa Herraan, jonka turvana Herra on.
Hän on kuin veden partaalle istutettu puu, -
joka ojentaa juurensa puron puoleen; helteen tuloa se ei peljästy, -
vaan sen lehvä on vihanta, ei poutavuonnakaan sillä ole huolta, -
eikä se herkeä hedelmää tekemästä."
Tässäkin kuvataan vanhurskasta, joka on istutettu veden partaalle.
Tahdon muistuttaa myös, -
että Psalmissa 92, joka on ainoa sapattipsalmi, -
näemme, miten epävanhurskaat -
saattavat näyttää hyvältä aikansa.
He saattavat näyttää menestyvän aikansa.
Mutta Raamattu sanoo, että niin onkin aikansa, -
mutta iankaikkisesta, ikuisesta näkökulmasta -
he tulevat tietenkin hukkumaan.
Näemme ympärillämme monien pahojen ihmisten porskuttavan.
Monet pahat ihmiset todellakin menestyvät elämässään.
Mietimme, miten tämä paha ihminen voi menestyä -
mutta vanhurskas ei näytä menestyvän.
Muista. Psalmissa 1 sanotaan, että Herra tietää vanhurskaiden teot.
Toisin sanoen me emme ehkä näe eikä maailmakaan, -
mutta Jumala näkee kaiken.
Ja epävanhurskas ei ikinä pysty kestämään tuomiopäivänä.
Hän on kuin akana, jonka tuuli puhaltaa.
Hän katoaa, sillä hänellä ei ole mitään yhteyttä.
Puu puolestaan on istutettu syvään veden, Jumalan Sanan, äärelle.
Epävanhurskaalla ei ole tällaista, -
ja siksi hän ei kestä tuomiopäivänä. Se on ihmeellistä.
Niinpä. Voin kertoa oman kokemukseni.
TV7 toimii Jerusalemissa nyt kolmattatoista vuotta.
Teemme kovasti töitä toimittaessamme uutiset joka päivä.
Pidämme taustalla yhteyttä moniin lähteisiin.
Kehitämme todella monia aidosti erityisiä ohjelmia.
Ymmärrämme työmme merkityksen.
Kannamme hyvää hedelmää käytännössä.
Me rukoilemme joka aamu.
Pyhitämme tuotannon Jumalalle, -
jotta tuotanto siunaisi valtakuntaa ja veljiä ja sisaria ympäri maailmaa.
Näyttää aina siltä, että varamme...
Toimimme täysin lahjoitusten varassa kuten tekin.
Varat juuri ja juuri riittävät täyttämään tarpeemme.
Jonkin aikaa minua turhautti se.
Tuntui: "Teemme kovasti töitä.
Herra, mikset siunaa sitä, mitä teemme, -
ilman määrää, niin kuin sanotaan Psalmissa 23?"
Ja Herra opetti minulle, että Hänen ajoituksensa on tärkeä -
ja että Hän valmistelee meitä -
menemään eteenpäin, kasvamaan ja nousemaan niihin todellisuuksiin, -
joita varten tiedämme Herran meitä valmistelevan.
Se on varmasti rohkaisuna monille katsojille, -
jotka kyselevät: "Herra, mikset anna sitä, mitä tarvitsen?"
"Se on elintärkeää tähän hetkeen."
Emme aina ymmärrä kokonaiskuvaa.
Pyyntömme täyttäminen saman tien ei aina ole se asia, -
minkä Herra haluaa opettaa meille.
Välillä oppitunnit ovat haastavia, -
mutta Jumala on hyvä ja meidän tulee luottaa Häneen, -
että Hän auttaa meitä tekemään kaiken.
Hän on ihmeellinen Isä, kuten sanoit.
Se, että saamme kutsua Häntä Isäksi, vetää todella nöyräksi.
Se on totta. Näinä 1,5 vuotena, kun olen tuntenut TV7:n -
ja olemme työskennelleet yhdessä, olen nähnyt teidän kehittyvän, -
kasvavan ja laajentuvan.
Tulipa varoja yllin kyllin tai juuri sen verran kuin tarvitsette, -
te kannatte hedelmää.
Lehvänne on vihanta. Lehtenne ei lakastu.
Tämä on se siunaus.
Kun organisaatioilla on vaikeaa, ne pyytävät koko ajan rahaa -
ja lähettävät kirjeitä: "Osta sitä, osta tätä."
Selvästikään painopiste ei ole siinä, mikä oli niiden alkuperäinen tehtävä.
Mutta tee vain sitä, mihin on kutsuttu, -
ja jätä kaikki muu Jumalalle. Hän tekee osuutensa.
Aamen, aamen.
Puhuimme aiemmin Sakarjan kirjasta.
Sanoinko oikein?
Sakarjan luku 9.
Luimme aiemmin tällä viikolla...
Se on pitkä luku, mutta tahdon muistuttaa kaikkia, -
että se on tärkeimpiä messiaanisia profetioita.
Puhun nyt Sak. 9:9:stä.
Luen koko jutun.
Pitäkää mielessä, että profetialla on kaksoistäyttymys.
Siitä osa viittaa profeettojen aikaan, -
kun taas iso osa viittaa messiaaniseen aikaan, -
jolloin sen oli määrä täyttyä, eli Jeesuksen tuloon.
Se pätee tähänkin lukuun, -
aivan kuten Jesajankin profetioihin mm. neitseestä syntymisestä.
Luetaan Sakarjan luku 9.
"Ennustus, Herran sana, Hadrakin maata vastaan, -
ja Damaskoon se laskeutuu.
Sillä Herran silmä katsoo ihmisiä, kaikkia Israelin sukukuntia -
ja myös Hamatia, joka on sen kanssa rajatusten, -
sekä Tyyroa ja Siidonia, sillä ne ovat sangen viisaat.
Tyyro on rakentanut itsellensä linnoituksia -
ja kasannut kokoon hopeata kuin tomua ja kultaa kuin katujen lokaa.
Katso, Herra köyhdyttää sen ja syöksee mereen sen voiman, -
ja se itse poltetaan tulella.
Sen näkee Askelon ja peljästyy, ja Gassa, ja vapisee kovin, -
ja Ekron, sillä sen toivo joutuu häpeään.
Ja Gassasta hukkuu kuningas, eikä Askelonissa enää asuta.
Asdodissa asuu sekasikiöitä, ja minä hävitän filistealaisten ylpeyden.
Mutta minä poistan veret hänen suustansa -
ja heidän iljetyksensä hänen hampaittensa välistä, -
ja hänestäkin jää jäännös meidän Jumalallemme; -
hän on oleva niinkuin sukuruhtinas Juudassa, -
ja Ekron on oleva niinkuin jebusilainen.
Minä teen leirini temppelini suojaksi sotajoukoilta, -
jotka tulevat ja menevät, eikä tule käskijä enää heidän kimppuunsa, -
sillä nyt olen minä sen omin silmin nähnyt." Tämä kaikki on toteutunut.
Nyt tulee se: "Iloitse suuresti, tytär Siion, riemuitse, tytär Jerusalem, -
sillä sinun kuninkaasi tulee sinulle!
Vanhurskas ja auttaja hän on, -
on nöyrä ja ratsastaa aasilla, aasintamman varsalla.
Ja minä hävitän..."
Voimme pysähtyä tähän, jos tahdot. - Ihan miten haluat. Jatka vain.
On tärkeää pysähtyä siihen, mitä äsken luimme.
Satoja vuosia ennen Jeesuksen saapumista Jerusalemiin -
voittoisassa sisääntulossa palmusunnuntaina.
Satoja vuosia aiemmin profeetta Sakarja luvussa 9 kuvaili, -
kuka Hän on ja miten Hän saapuu.
Sinä ja minä tiedämme, että juutalaiset rabbiinisissa teksteissä -
eivät odottaneet Messiaan ratsastavan aasilla. Se on varmaa.
He haluavat, että Hän tulee Kuninkaana ratsastaen hevosella.
Niin käy toisessa tulemisessa.
Kun Jeesus käski opetuslasten etsiä aasi -
ja Hän ratsasti sillä Jerusalemiin, -
Hän ei saapunut Kuninkaana miekka mukanaan.
Hän saapui nöyränä tuoden pelastuksen -
ja tuoden lunastuksen.
Hän jopa pysähtyi ja itki Jerusalemin tähden.
Hän näki kansan uskonnollisuuden.
He luulivat, että uskonto pelastaa heidät.
Hän sanoo: "Jerusalem, jospa tietäisit -
ilmestymisen hetkesi, mutta et tiennyt."
Hän sanoo, mitä Jerusalemille tapahtuu. Hän on myös profeetta.
Voimme nähdä sen selvästi. Tämä ei ole ainoa kerta, -
kun Vanhan testamentin profeetta ennustaa Jeesuksen tulosta.
He ennustavat Jeesuksen syntymästä, syntymäpaikasta ja -tavasta, -
varttumispaikasta, kolmen vuoden julkisesta palvelutyöstä -
aina huipentumaan, kun Hän saapui Jerusalemiin, ristinkuolemasta -
ja ylösnousemuksesta. Kaikki se profetoitiin -
satoja vuosia edeltä käsin.
Kerroin tämän, sillä monet Israelissa luulevat, että kristinusko on uskonto.
Kristinusko ei ole uskonto.
Ketään ei ole milloinkaan syntynyt kristityksi.
Kristityksi ei voi syntyä.
Yksikään ihminen maan päällä ei ole syntynyt kristityksi.
Jos haluaa tulla kristityksi, täytyy syntyä uudesti.
Ensimmäinen syntymä ei merkitse mitään -
uskon tai pelastuksen kannalta. Toinen syntymä merkitsee.
Siksi Joh. 3:3:ssa Jeesus sanoi Nikodeemukselle juuri näin.
"Olet opettaja Israelissa, etkä tätä tiedä."
Luimme juuri Sak. 9:9:n ihmeellisen messiaanisen lupauksen.
Se on meille Israelissa. Minusta on tärkeää kertoa kansallemme, -
ettei tämä ole mikään uskonto, -
vaan uskoa Jumalaan ja Jumalan Sanaan.
Aamen. Luetaanpa Joh. 3:3, -
jotta ihmiset muistavat Nikodeemuksen.
Itse asiassa viime viikonloppuna -
kävin Beit Jamalissa.
Se on paikka, jossa...
Se on kaunis. Se on luostari.
Se on paikka, jonne on haudattu yksi Gamalielin oppilaista.
Oppilas oli samaa sarjaa Nikodeemuksen oppilaiden kanssa.
Oppilas tuli Jeesuksen uskoon.
Sanottiin, ellen erehdy... Tunnet kyseisen historian minua paremmin.
Hän oli Kristuksen kaltainen marttyyri.
Hänet tapettiin, koska hän uskoi Jeesukseen.
Aivan. Puhumme Stefanuksesta.
Ehdottomasti. Jos tahdot, luen Joh. 3:n kohdan Raamatustani.
"Mutta oli mies, fariseusten joukosta, nimeltä Nikodeemus, -
juutalaisten hallitusmiehiä. Hän tuli Jeesuksen tykö yöllä ja sanoi hänelle:
'Rabbi, me tiedämme, että sinun opettajaksi tulemisesi on Jumalasta, -
sillä ei kukaan voi tehdä niitä tunnustekoja, joita sinä teet, -
ellei Jumala ole hänen kanssansa.' Jeesus vastasi ja sanoi hänelle: -
'Totisesti, totisesti minä sanon sinulle: -
joka ei synny uudesti, ylhäältä, se ei voi nähdä Jumalan valtakuntaa'.
Nikodeemus sanoi hänelle: 'Kuinka voi ihminen vanhana syntyä?
Eihän hän voi jälleen mennä äitinsä kohtuun ja syntyä?'
Jeesus vastasi: 'Totisesti, totisesti minä sanon sinulle: -
jos joku ei synny vedestä ja Hengestä, -
ei hän voi päästä sisälle Jumalan valtakuntaan.
Mikä lihasta on syntynyt, on liha; ja mikä Hengestä on syntynyt, on henki.
Älä ihmettele, että minä sanoin sinulle: teidän täytyy syntyä uudesti, ylhäältä.
Tuuli puhaltaa, missä tahtoo, ja sinä kuulet sen huminan, mutta et tiedä, -
mistä se tulee ja minne se menee; -
niin on jokaisen, joka on Hengestä syntynyt.'"
On tärkeää ymmärtää, -
että syntymä ainoastaan vedestä -
eli ensimmäinen syntymä ei vielä riitä. Kaikki ovat syntyneet vedestä.
Valtakuntaan pääsee vain syntymällä vedestä ja Hengestä.
Miten voimme syntyä Hengestä?
Milloin Henki lähetettiin?
Sen jälkeen kun Kristus oli jo maksanut synneistämme, -
kuollut syntiemme edestä, täyttänyt työn ja noussut taivaaseen.
Hän lupasi lähettää Puolustajan.
Hän teki selväksi, ettei se ole Hän vaan vielä joku toinen, -
ja Hän todistaa Jeesuksesta.
Jokainen henki, joka ei todista Jeesuksesta Messiaana, -
Jumalan Poikana, lihaksi tulleesta Jumalasta, ei ole Pyhä Henki.
Kun Henki todistaa siitä, -
silloin tietenkin, kun sinut on sinetöity...
Raamattu puhuu Hengen sinetistä.
Kreikan sana "sinetti" merkitsee käsirahaa.
Kun sinussa on Pyhä Henki, olet pelastettu.
Ikuisuudestasi on jo maksettu käsiraha.
Se on ihmeellistä. Tämäkin on niitä asioita, -
joita ei kenelläkään ole syntyessään.
On tärkeää sanoa se, koska kuten sanoin, -
voi syntyä juutalaiseksi, katoliseksi, ortodoksiksi, -
hinduksi, buddhalaiseksi -
mutta kristityksi ei voi syntyä.
Sellaista ei ole olemassa. Se ei Raamatun valossa käy järkeen, -
sillä tullakseen kristityksi täytyy syntyä uudesti.
Se on hieno teksti.
Eikä pidä unohtaa myöskään asiaa, joka mielestäni tulisi ottaa huomioon.
Nikodeemus oli fariseus. Tiedämme, mitä Jeesus heistä sanoi.
Muistamme, miten kärkkäästi ja voimakkaasti he vastustivat kaikkea, -
mikä saattaisi tuoda valon, lampun, -
joka ajaisi pimeyden huoneesta eli ruumiistamme.
Silti Nikodeemuksen oppilaista ainakin osa antoi sydämensä Jeesukselle.
He halusivat kertoa kaikille, kuka ja millainen Hän on.
Minusta se on ihmeellistä nähdä.
Meidän pitää muistaa, että samantekevää, keitä he ovat.
Olivatpa he ihmisiä, jotka luokittelisimme vihollisiksi -
tai joita pitäisimme -
Jumalan Sanan ja Jumalan jyrkkinä vastustajina.
Meidän pitää silti rukoilla heidän puolestaan, tukea heitä -
ja heijastaa heille Kristusta, -
jotta he rohkaistuisivat ja ymmärtäisivät, -
että me olemme, keitä me olemme, -
mutta loppujen lopuksi Kristuksen heijastus meissä -
Pyhän Hengen työn ja ohjauksen kautta -
saisi peitteen pois silmistä.
Sen tulisi saada meidät todellakin toimimaan -
ja muuttaa Jumalan Sanaa teoiksi.
Raamattu kutsuu meitä Kristuksen lähettiläiksi.
Kun ihmiset katsovat meitä, heidän tulisi nähdä Hänet.
Aivan kuin suurlähettiläs.
Kun astuu suurlähetystöön, astuu jo siihen maahan.
Lähettiläät ovat jonkin toisen tahon käveleviä edustajia.
Me olemme Kristuksen lähettiläitä.
Me vetoamme ihmisiin, että he antaisivat sovittaa itsensä.
Mutta me kuulumme Hänelle. Olemme taivaan kansalaisia.
Olemme täällä tiettyä tarkoitusta ja aikaa varten.
On mahtavaa tietää, että meillä on suurempi kansalaisuus.
Mutta se on myös suuri vastuu, -
sillä kaiken, mitä sanomme ja teemme, -
täytyy edustaa Häntä tai muuten olemme surkeita lähettiläitä.
Ohjelma-aikaa on jäljellä noin neljä minuuttia ja 20 sekuntia.
Tahtoisinkin kysyä, mihin tulisi kiinnittää huomiota, -
nyt kun vuosi 2021 on takanamme -
ja katsomme eteenpäin vuoteen 2022.
Mihin meidän tulisi keskittyä ja mitä tulisi tarkkailla -
maailman mittakaavassa -
esimerkiksi profetioiden täyttymisen suhteen -
tai sen prosessin suhteen, -
jossa maailma tällä hetkellä on lopunaikojen suhteen?
Luultavasti suurin ongelma on mielestäni eksytys.
Eksytystä on netissä.
Eksytystä on kaikkialla.
Jeesus vastasi ensimmäisenä, kun Häneltä kysyttiin lopunajan merkeistä:-
"Katsokaa, ettei kukaan teitä eksytä." Eksytystä on kaikkialla.
Ihmiset viettävät enemmän aikaa YouTubessa kuin Sanassa.
He luulevat oppivansa Raamattua katsomalla YouTubea.
Ongelmana on se, ettei tunneta Raamattua.
Se vaivaa seurakuntaa ja koko maailmaa.
Sen takia ihmisiä on niin helppo eksyttää ja manipuloida.
Me olemme astumassa hyvin vaikeaan aikakauteen.
Tilanne Lähi-idässä kiristyy sekunti sekunnilta.
Maailmassa on johtajuuskriisi.
Tiedät, että antikristus nousee hirvittävän sodan jälkeen.
Sota käydään Lähi-idässä.
Silti meidän täytyy muistaa, että ainoa asia, johon voimme luottaa, -
on Jumalan Sanan viisaus. Ja ellet ole...
Puu, joka on istutettu ja jonka lehdet ovat aina vihreät, -
vesi symboloi Jumalan Sanaa ja Henkeä sekä totuuden Sanaa -
kaikkia valheita vastaan, Puolustajaa sekaannusta ja masennusta vastaan.
Tahdon rohkaista ihmisiä.
Kyllä, tarvitsee olla perillä asioista ja katsoa tällaisia ohjelmia.
Mutta pitää myös ymmärtää, että on paljon eksytystä, -
valeuutisia ja lavastettuja videoita.
Ellei tunne Raamattua ja ymmärretä, -
miten tärkeää on kuunnella luotettavia lähteitä, -
ollaan helposti eksytettävissä.
Se on tosi surullista. Tahdon rohkaista kaikkia -
käyttämään aikansa viisaasti.
Raamattu sanoo, että aika on paha -
ja meidän täytyy käyttää päivämme siihen, mikä on hyödyllisintä, -
eikä tuhlata niitä turhuuksiin, jotka eivät tuo kunniaa Jumalalle.
Vielä: "Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat, -
vaan rakastaa Herran lakia -
ja tutkistelee hänen lakiansa päivät ja yöt!"
Aamen ja aamen ja aamen.
Rukoillaan tähän lopuksi.
Aikaa on noin 40 sekuntia.
Voisitko myös siunata katsojiamme -
ja meitä uuden vuoden varalle, -
että Herra saisi olla keskipiste kaikessa?
Isä, kiitämme, että saimme pari päivää sitten juhlia Messiaan syntymää.
Päivästä ei ole varmuutta, mutta on aina hyvä muistaa, -
että Hän tuli ihmiseksi kantamaan syntimme, -
jotta olisimme vanhurskaita edessäsi.
Isä, me pyydämme siunaustasi tulevan vuoden ylle.
Rukoilen TV7:n ja kaikkien katsojien puolesta ympäri maailmaa.
Rukoilen, että tämä paikka saisi jatkossakin olla majakka, -
josta tulisi paikkansa pitäviä ja puolueettomia uutisia -
olematta sensaationhakuisia vaan uskollisia Sanalle ja faktoille.
Kiitämme Sinua ihmeellisestä tulevasta vuodesta.
Jeshuan nimessä, aamen.
Aamen. Kiitos, Amir.
Siunattua uutta vuotta!
Toivotan myös katsojille siunattua uutta vuotta!
Nähdään taas pian Lähi-itä aikajanalla -ohjelman parissa.
Shalom!
Suomennos: Marianne Tenetz